- Давайце для пачатку разбярэмся, што такое таблоід. Калі гэта СМІ, якое выключна піша на так званыя “жоўтыя” тэмы, то гэта не выпадак “Нашай Нівы”. Калі глянуць на агульныя тэндыцыя развіцця медыяў у свеце, то сёння найбольшай папулярнасці дабіваюцца выданні, якія ўдала спалучаюць так званыя “высокія” і “нізкія” тэмы. І калі ты пішаш, як газета “Ведомости” у Расіі, то чытач ніколі табой не зацікавіцца. Не магу сабе таксама ўявіць, што хтосьці едзе ў транспарце і чытае “Беларусы і рынак”, калі толькі іх бясплатна дадуць. А за грошы людзі хочуць і інфармацыі, і атракцыі. І “Наша Ніва”, на маю думку, спалучае і сур’ёзныя, і таблоідныя тэмы.